text: Un grup de dones magribines dona ous i iogurts al Centre de Distribució d'Aliments de Lloret | Nova Ràdio Lloret
  Una part dels aliments donats al CDA
  Un grup de dones magribines dona ous i iogurts al Centre de Distribució d'Aliments de Lloret
  Aquest divendres comença el Ramadà, que la comunitat musulmana ha de celebrar a casa.
  Un grup de dones magribines de Lloret de Mar ha fet una donació al Centre de Distribució d'Aliments de la vila, que cada cop compta amb més usuaris, arran de l'aturada de l'activitat econòmica per la crisi del coronavirus.
  Aquest col·lectiu ha dut a terme una recaptació de diners amb els quals ha comprat ous i iogurts, productes alimentaris essencials, segons una de les dones magribines, Xayma Elhabenaisa. Afegeix que "volem ajudar i donar un cop de mà a les persones més vulnerables".
  Un cop comprats els aliments, en diferents establiments, les dones magribines els van fer arribar a la seu del CDA, on elaboren cada dia una setantena de cistells de menjar per a les famílies més vulnerables de Lloret.
  D'altra banda, aquest divendres comença el Ramadà. La comunitat musulmana de Lloret anuncia que ho celebraran des de casa i en família, com no pot ser d'una altra manera, donades les restriccions actuals de confinament.
  magribina
  Article anteriorBDBH – 24 ABRIL 2020
  Article següentEls menors de 14 anys podran sortir al carrer, un cop al dia, a partir d'aquest diumenge